b'\n_START_ARTICLE_\nMcDonnell Douglas F-15 Eagle\n_START_SECTION_\nZgodovina\n_START_PARAGRAPH_\nZa\xc4\x8detki tega letala segajo v \xc5\xa1estdeseta leta 20. stoletja, ko so pri McDonnell Douglasu za\xc4\x8deli s projektom lovca nove generacije. Izku\xc5\xa1nje iz vietnamske vojne so pokazale, da Zdru\xc5\xbeene dr\xc5\xbeave Amerike potrebujejo univerzalno sodobno letalo, ki bo opravljalo naloge lovca prestreznika in juri\xc5\xa1nika ter bo opremljeno z najsodobnej\xc5\xa1o avioniko. Konceptni lovec McDonnell Douglasa za potrebe Vojnega letalstva ZDA se je imenoval Fighter Experimental (FX). Prvi prototip tega letala pa je bil izdelan leta 1972, potem, ko je bil 23. decembra 1969 McDonnell Douglas izbran na nate\xc4\x8daju. Takrat je letalo dobilo tudi uradno ime F-15 Eagle.'